|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ- ДОБРИЧ**  **за периода 15.11.2019 г. - 21.11.2019 г. (47-ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 89 остри заразни заболявания, от които 62 са случаите на грип и остри респираторни заболявания (ОРЗ).

Общата заболяемост от грип и ОРЗ за областта 74,16 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 20 | 10 | 5 | 1 | 62 | 74,16 %оо |

Регистрирани остри заразни болести (ОЗБ) - 27 случая, от които:

* въздушно- капкови инфекции: 21 случая, от които 20 случая на варицела и 1 случай на туберкулоза;
* чревни инфекции: 6 случая, от които 5 случая на ентероколит и 1 случай на ротавирусен гастроентерит;

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ - 96 бр. Няма констатирани нарушения.

Извършени са епидемиологични проучвания на регистрирани заразни болести - 27 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 30 проби с 1 нестандартна проба.

В отдел Медицински изследвания са изработени 66 с 2 нестандартни проби.

# През **консултативния кабинет по СПИН /КАБКИС/** са преминали 5 лица.

През отчетния период в имунизационния кабинет е направена една препоръчителна имунизация.

# На територията на област Добрич през текущата седмица няма регистрирани хранителни взривове.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 14 броя проверки, от които 1 бр. на лечебни заведения за болнична помощ, 4 бр. на лечебни заведения за извънболнична помощ, 8 бр. проверки на аптеки, 1 бр. на дрогерии. Няма установени нарушения.

По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения, са извършени 1 бр. проверки в ЛЗБП.

Няма постъпили искания от учебни и детски заведения за проверка на достоверността на издадените медицински бележки за извиняване на отсъствия на деца/ученици.

Приети и обработени - 3 жалби.

За периода в РКМЕ са приети и обработени 75 бр. медицински досиета, извършени са 120 справки, изготвени са 103 преписки и 620 бр. МЕД за протокола за ТП на НОИ, проверени са 59 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ. Разгледана е **1** проектна документация, във връзка с това е издадено **1** здравно заключение.

Взето е участие в **1** държавна приемателна комисия (ДПК) на строеж.

Извършени са **6** проверки на обекти с обществено предназначение (ООП) в процедура по регистрацияq вкл. и по изпълнение на предписания. Регистрирани съгласно Закона за здравето са **4** ООП.

През периода са извършени общо **88 основни проверки** по текущия здравен контрол. Реализираните **насочени проверки са** **общо 105: 58** от тях са извършени във връзка с контрола по тютюнопушенето и продажбата на алкохол; **31** са контрол върху ДДД-мероприятията; **6** - по изпълнение на издадени хигиенни предписания, **5** проверки по спазване на седмичните разписания в учебни заведения, **2** -във връзка с контрола на опасни стоки в търговската мрежа; **3** - в бюфети на територията на учебни заведения, с проверени 3 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен и микробиологичен контрол: **8** бр. проби – съответстват на нормативните изисквания.

* Води от минерални водоизточници: не са пробонабирани.

Води за къпане:

* Басейни - не са пробонабирани.
* Морски води - не са пробонабирани.

Лечебна кал: не е пробонабирана.

Козметични продукти: микробиологичен контрол: **1** проба – съответства на нормативните изисквания.

Биоциди и дезинфекционни разтвори: не са пробонабирани.

По отношение на констатираните отклонения от здравните норми са предприети следните **административно-наказателни мерки:**

- издадени са **2** предписания за провеждане на хигиенни мерки;

- издадена е **1** заповед за спиране реализацията и пренасочване на стоки със значение за здравето;

- съставен е **1** акт за установено административно нарушение, на физическо лице.

**Дейности по профилактика на болестите и промоция на здравето (ПБПЗ):**

Проведени са **8** обучения и **5** лекции на 350 лица в учебни заведения от гр. Добрич и в гр. Каварна. При проведените здравно- образователни дейности са предоставени 195 бр. здравно- образователни материали и 25 бр. презерватива.

Оказана е индивидуална консултативна помощ на 14лица, на които е проведено изследване за съдържанието на въглероден монооксид и карбоксихемоглобин (СО/ppm) в издишан въздух с апарат Smoker lyzer.

Оказана **8 бр.** методична дейност на 13 лица (педагози, медицински специалисти и педагогически съветник).

Изготвен е информационен бюлетин във връзка с Международния ден без тютюнопушене **– 21.11.2019 г.**, който е разпространен до местни медийни и електронни издания. Проведени са **2** масови прояви с 290 участника във връзка с Международния ден без тютюнопушене, осъществени в учебни заведения в гр. Добрич и гр. Каварна.

Взето е участие в три работни срещи – в НЦОЗА, гр. София по Национална програма за превенция на хронични незаразни болести, в Областна администрация, гр. Добрич относно изготвяне проект на Областна стратегия за подкрепа за личностно развитие на децата и учениците и в комисия за безопасно движение по пътищата.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **15.11.2019 г. - 21.11.2019 г.** по чл. 56 от Закона за здравето са извършени 64 проверки в 64 обекта (16 детски и учебни заведения, 20 лечебни и здравни заведения, 11 други закрити обществени места по смисъла на § 1а от допълнителните разпоредби на Закона за здравето, 17 открити обществени места). Издадено е 1 предписаниe до физическо лице, относно предприемане на всички необходими мерки с оглед ефективно спазване на забраната за тютюнопушене в закрито обществено място.

**Д-Р СВЕТЛА АНГЕЛОВА**

*Директор на Регионалната здравна инспекция-Добрич*